Kjartan Már Kjartansson og Árni Daníel Júlíusson við undirritun samningsins . Kjartan Már Kjartansson bæjarstjóri Reykjanesbæjar og Árni Daníel Júlíusson undirrituðu samning um skrif á sögu Keflavíkur áranna 1949 til 1994 eða þar til bæjarfélöginn Njarðvík , Hafnir og Keflavík sameinuðust í Reykjanesbæ . Árni Daníel mun taka að sér skrif sögu Keflavíkur frá árinu 1949 til 1994 . Stefnt er að útgáfu á yfirlitsriti yfir sögu Keflavíkur 1949 - 1994 í einu bindi , sem verður á bilinu 350 til 450 bls. í hefðbundnu broti . Meðútgáfa verksins felst í uppbyggingu og opnun á sérstökum söguvef Reykjanesbæjar , sem í fyrstu verður tileinkaður fyrrgreindu tímabili í sögu Keflavíkur . Umsjón og uppsetning söguvefsins verður í höndum Byggðasafns Reykjanesbæjar . Árni Daníel stundaði sagnfræðinám við Háskóla Íslands frá 1984 og lauk þaðan MA-námi 1991 . Árið 1993 hóf hann doktorsnám við Kaupmannahafnarháskóla og lauk þaðan doktorsprófi 1997 . Þá hóf hann með mörgum fleirum vinnu að því að byggja upp Reykjavíkurakademíuna og sat í fyrstu stjórn hennar 1997 - 1999 . Árni Daníel ritstýrði með öðrum og ritaði að hluta Íslenskan söguatlas 1. - 3. bindi , sem út kom 1989 - 1993 . Hann ritstýrði Landbúnaðarsögu Íslands 1. - 4. bindi sem kom út 2013 , og ritaði þar 1. og 2. bindið . Árni ritaði bókina Skólinn við ströndina saga barnaskóla Stokkseyra og Eyrabakka . Vonir standa til að lokahefti sögu Keflavíkur komi út á vormánuðum 2022 , um leið og söguvefurinn verður opnaður með ítarefni s.s texta , hljóð og myndupptökum frá þessu tímabili í sögu Keflavíkur .